**SPRÁVA O ČINNOSTI ASSŽ**

**V ROKU 2017**

Aktivity v roku 2017 v ASSŽ vyplývali z plánu práce, vypracovaného na rok 2017 a spravidla sme sa plánu aj pridržiavali. Správna a dozorná rada, ktoré tvoria najvyššie telesá spravovania v asociácii, zasadala v roku 2017 päťkrát a to: 1. 3. ( ÚKVS), 18. 3. (Slovenský dom Stará Pazova), 13. 7. (dohovor v Petrovci v SPŽ), 21. 7. ( SPŽ), 25. 9. ( v Kulpíne).

Prvá aktivita, ktorá bola kvitovaná v roku 2017 **súťaž v  umeleckom prednese prózy** a **poézie pre ženy** - najprv regionálne súťaže a to v Kovačici pre Banát, v Pivnici pre Báčku a Starej Pazove pre Sriem. 21. apríla bola finálová súťaž vDome MSS v Petrovci. Novinárka K. Gažová do týždenníka HĽ zapísala: „Po troch regionálnych kolách uskutočnených pre Banát v Kovačici,pre Báčku v Pivnici a pre Sriem v Starej Pazove, najlepšie recitátorky sa dostali na finálovú súťaž do  Petrovca. Ako ozrejmila predsedníčka ASSŽ Viera Miškovicová, táto súťaž je jubilejná – desiata. V tradícii treba pokračovať, ale zároveň pripomenula, že záujem žien o súťaž klesá, predovšetkým v Báčke.“ Odbornú komisiu tvorili: KMM, Mária Jonášová- Kotvášová a Milina Florianová. Programom viedla V. Dorčová- Babiaková. V mladšej kategórii (poézia) do 25 rokov účinkovali Monika Bažaľová (Hložany), Alexandra Čížiková (Kovačica). Nad 25 rokov (poézia) účinkovali: Anna SimonoviĆová(St. Pazova) a Anička Strehovská (Padina). V prednese prózy sa zúčastnili: Miriam Murtínová (Hložany), Marženka Žiaková (Kovačica) a Anna Čelovská (Lug). Finalistky boli Alexandra Čížiková z Kovačice, Anna Simonovićová, Miriam Murtínová a Marženka Žiaková z Kovačice. Tieto osoby mali ísť na súťaž do Banskej Bystrice a do Starej Ľubovne. Avšak z dôvodov, že niektoré boli znemožnené ísť stali sa určité výmeny. Do B. Bystrice, kde sprievod konala Anna Hrnčiarová z Lalite odcestovali Anna Simonovićová zo St. Pazovy a Marženka Žiaková z Kovačice a do Starej Ľubovne, kde sprievod konali V. Miškovicová a K. Zorňanová ,odcestovala Miriam Murtínová.

V rámci prednesu umeleckého slova prózy či poézie v Banskej Bystrici bol realizovaný i projekt v spolupráci so Štátnou vedeckou knižnicou , keď sa, **okrem umeleckého slova, nových knižných vydaní, prezentovali i kroje z Vojvodiny** v podobe živých figurín, kde boli v podstate zastúpené všetky tri regióny –Báčka – Zuzana Fábryová, Banát –Zuzana Jonášová a Sriem – Anna Horvátová. Všetko sa dialo za sprievodu K. Zorňanovej. K realizácii projektu prispel Úrad pre Slovákov žijúcich v zahraničí.

V období predveľkonočnom skupina žien z ASSŽ prostredníctvom Demokratického zväzu Slovákov a Čechov v Nadlaku zúčastňuje sa na podujatí veľkonočnej výstavy, kraslíc a ozdôb.Veríme, že takáto čulá spolupráca medzi Demokratickým zväzom a ASSŽ bude pretrvávať. V  roku 2017 v Nadlaku boli členky z týchto osád: z Báčskeho Petrovca, Báčskej Palanky, Pivnice a Hložian.

Podujatie, ktoré sa tiež opakuje už roky **je prezentácia kníh žien autoriek**. Bola v rámci SNS 5. augusta v Petrovci. Podujatie mali na starosti predsedníčka V. Miškovicová, tajomníčka M. Gašparovská a M. Bartošová. Úryvky z jednotlivých diel čítali osoby, ktoré súťažia i v umeleckom prednese prózy a poézie. Prezentovali sa knihy, ktoré vydalo buď SVC, buď MSS alebo i niektorí iní vydavatelia v Srbsku. Pravda, vždy sem zaradíme i knihy z rumunského Nadlaku. Aj tohto roku bolo tak. Jedna kniha bola prezentovaná z Nadlaku. Spolu bolo prezentovaných 13 kníh. Rok 2017 bol menej zameraný na vedeckú literatúru, ale viacej dominovala populárna. No najviac bolo kníh spomienkových, vracajúcich sa do minulosti a knihy adresované deťom, alebo dospelým, kde sa hovorí o detských hrách v minulosti. Boli to tieto knihy: **Slovenčina v kontakte so srbčinou** Dr. Anny Makišovej,**Jazykové omyly 2,** Anny Horvátovej, **Činnosť spolku žien Slovenka 2005-2015,** zostavovateľky Viery Miškovicovej**, Okamih pre večnosť,** Zuzany Papovej, **Spomienky z detstva** Evy Pavićevićovej**, Porekadlá, pranostiky, príslovia** Zuzany Slivkovej, **Päť ročných období** Viery Benkovej, **Antológia prózy pre det**i, zostavovateliek V. Benkovej a Etely Farkašovej. **Detstvo našich predkov**, Kataríny Mosnákovej Bagľašovej, **Ja sa z teba zbláznim,** Márie Vrškovej, **Motúzy múzy Zuzy**, Moniky Necpálovej, **Náš dedo je huncút**, Anety Lomenovej.

S prezentáciou kníh je späté i ďalšie podujatie – **Jarmok umenia**, kde sa veľká väčšina spolkov pravidelne zúčastňuje. Avšak sme rozčarované z podmienok, aké nám núkajú organizátori. Mienime, že by spolky žien, ktoré prinášajú a zachovávajú špecifiká kultúry, tradície a zvykov jednotlivých prostredí, kde žijú Slováci, museli mať iné podmienky vystavovania.

Vďaka projektom podarilo sa realizovať aj niektoré zaujímavé dielne. Tak **výroba vencov pre** **mladuchu, čiže parta** je dielňa realizovaná v Kulpíne koncom augusta, konkrétne 25. a 26. augusta. 42 spolkárok z Báčky, Banátu a Sriemu prišli sa učiť robiť party, či vence a na začiatku si vypočuť i historiát part a vencov. I mladý inštruktor Patrik Rago mal čo radiť, skúšať a robiť, aby robota odbúdala. Neľahká a veľmi náročná práca. Jedna skupina sa však zaoberala aj gastronómiou. Učili sa robiť rozťahované rožky, ktoré veru prítomným dobre chutili.

Po nadpriemerne horúcom lete, v ASSŽ sa čakalo na oberačku hrozna v Brehoch. Išlo vlastne o **edukačno- historickú návštevu Sriemu**. Zraz všetkých z Báčky a Banátu bol v Starej Pazove. Boli spolkárky z Petrovca, Kulpína, Silbaša, Hložian, Kovačice, Padiny, Vojlovice a domáce Pazovčanky. Vyše 60 spolkárok po chutných raňajkách, ktoré nám pripravili pohostinné Pazovčanky, sa dalo na cestu do prírody. Videli sme Starý Slankamen a historické pamätihodnosti a kostol. V Brehoch sme si obzrali i výstavu ručných prác, počuli zaujímavosti o slovenskom dome, ktorý už nefunguje. Zažili sme prekrásny deň v rodine Pecníkovej, ktorí sa podujali privítať na svojom súkromnom majetku Vojvodinu žien v malom. Tie obavy, ako vlastne budeme obedovať, či si guláš nevylejeme do lona, keď sa budeme hniezdiť na zemi, lebo pôvodne nám tak bolo povedané. Ale Pecníkovci, a pazovské spolkárky a aj iní ľudia dobrej vôle sa postarali o to,, aby sme sedeli za stolom, čo aj v prírode a kochali sa v krásnom Dunaji a vôbec zažívali nezabudnuteľné chvíle vo viniciach a na sriemskych svahoch. Zažili sme dobrú náladu, hodne spevu, tanca, vtipov a sladkého hrozna, ale i opojného božského vínneho moku. Výlet na nezabudnutie. Preto ešte raz - ďakujeme ľuďom veľkého srdca -Pecníkovcom , republikovej poslankyni Libušky Lakatošovej a všetkým ostatným ochotným Pazovčanom.

Prítomnosť ASSŽ na podujatiach ako je festival **Tancuj, tancuj** v Hložanoch je zviditeľnená Zúčastnili sa spolky so stánkami z Báčskej Palanky, Lalite, Aradáča, Petrovca, Dobanoviec, Padiny, Kysáča,Jánošíka, Vojlovice a Hložian. Na festivale **V pivnickom poli** boli prítomné členky z týchto spolkov: Pivnice, Silbaša, Lalite, Boľoviec, Dobanoviec, Kysáča a Hložian. Pri všetkých takýchto podujatiach vždy finančne pomôže NRSNM. Dokonca spolky odchádzajú aj na **Dolnozemský dvor** v rámci Podpolianskych slávností hlavne so svojimi gastronomickými špecialitami.

Aj tohto roku, ako i roky predtým, spolkárky prispeli na charitu. V predvianočnom období, keď sa v Belehrade poriada vianočný bazár spolky odovzdávajú darčeky slovenskému veľvyslanectvu a predajom získané peniaze sú venované na humanitárne ciele. Na humanitu prispejú i lístkami a nákupom na bazári. **Belehradského predvianočného bazáru** sa zúčastnili predstaviteľky týchto spolkov: Báčskeho Petrovca, Hložian, Dobanoviec, Padiny, Kovačice, Vojlovice a Hajdušice.

Mienime, že rok 2017 v ASSŽ bol úspešný. Všetky aktivity, ktoré si ASSŽ naplánovala sa realizovali. Veríme, že menšie spolky nestratia vôľu pre spolkársku činnosť, ak ich väčšie podporia a pomôžu im. Veď celková migračná situácia nie je vhodná ani pre väčšie spolky a v nijakom prípade nie pre malé.

Predsedníčka Tajomníčka

Viera Miškovicová Mária Gašparovská